**SEITSMENDA KOOSSEISU**

**OTSUS**

Haapsalu, 28. märts 2014 nr

Eelnõu

Loa andmine rahaliste kohustuste võtmiseks

Juhindudes kohaliku omavalitsuse üksuse finantsjuhtimise seaduse § 38 lg 1, kohaliku omavalitsuse korralduse seaduse § 22 lg 1 p 8, Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 8 lg 3 p 1, Haapsalu põhimääruse § 56 lg 2 ning haldusmenetluse seadusest, Haapsalu Linnavolikogu otsustab:

1. Lubada Haapsalu Linnavalitsusel sõlmida toetusleping AS-ga Haapsalu Linnamajandus, millega finantseeritakse Haapsalu linna tänavavalgustuse rekonstrueerimise projekti kaasfinantseerimise osa perioodil 2014-2015 summas mitte rohkem kui 310 000 (kolmsada kümme tuhat) eurot.
2. Lubada Lääne Maakonna Keskraamatukogul 2014. aastal sõlmida arvutikomplektide rendileping kapitali- või kasutusrendi tingimustel lepingu kogumaksumuses mitte üle 30 000 euro koos käibemaksuga (sh lepingutasu, avansiline sissemakse, rendi maksed koos intressidega) ja tähtajaga mitte üle 60 kuu.
3. Lubada Haapsalu Linnavalitsusel sõlmida kapitalirendi leping ametiauto soetamiseks summas 3400.- eurot koos käibemaksuga ja rendi tähtajaga 24 kuud.
4. Otsus jõustub 01.04.2014.

Jaanus Karilaid

Volikogu esimees

SELETUSKIRI

Eelnõule „Loa andmine rahaliste kohustuste võtmiseks“

1. Vastavalt Eesti Vabariigi ja Austria Vabariigi vahelisele Kyoto protokolli artikli 17 kohaste lubatud heitkoguse ühikutega kauplemise kolmandale kokkuleppele ja välisõhu kaitse seaduse § 1207 lõike 1 alusel kehtestatud Vabariigi Valitsuse 13. septembri 2012. a korraldusele nr 397 on Majandus ja Kommunikatsiooniministeerium kokkuleppe alusel ning selles sätestatud mahus saadavate finantsvahendite kasutajaks eesmärgiga tõhustada linnades ja vallasisestes linnades tänavavalgustuse energiatarbimise efektiivsust.

Projekti kogumaksumuseks on kavandatud netosummas 3 036 476,00 eur. Sellest 90% kaetakse läbi KIKi ja 10% tuleb tasuda Haapsalu linnal.

Projekti elluviimiseks on sõlmitud leping KIK (MKM-i rakendusüksus), Haapsalu Linnavalitsuse ja AS Haapsalu Linnamajandus vahel. Eeldatav omaosaluse finantseerimise vajadus on 2014. aastal ca 190 000 eurot ja 2015.aastal 114 000 eurot.

1. Lääne Maakonna Keskraamatukogu kasutuses on amortiseerunud ja vananenud tarkvaraga arvutikomplektid. Töökohti on kokku 19, mis on vaja uute vastu välja vahetada. Ühe arvutikomplekti (arvuti, monitor, klaviatuur, hiir, op.süsteem Windows 8 Pro litsents ning Microsoft Office Home and Business 2013) hind koos käibemaksuga on ligikaudu 1215 eurot. Lisandub intress. Kokku on planeeritav kulu 5 aasta jooksul summas 30 000 eurot. Arvutikomplektide soetamiseks kasutus– või kapitalirendi tingimustel korraldab Raamatukogu riigihanked. Lepingud on plaanis sõlmida tähtajaga mitte üle 60 kuu.
2. Haapsalu Linnavalitsus kasutab kasutusrendi tingimustel sõiduautot Hyundai i20. Kasutusrendileping sõlmiti 2010.a. Kuna auto on väga hästi vastu pidanud ning läbisõit jääb alla 50 000 kilomeetri, siis on otstarbekas jätkata sama auto kasutamist ning sõlmida kapitalirendileping jääkmaksumuse tasumiseks.

Linnavalitsus teeb ettepaneku eelnõu otsusena vastu võtta.

Martin Schwindt, finantsjuht

14.03.2014